പ്രധാനമന്ത്രിയുടെ ഓഫീസ്
കിഴക്കന് ഏഷ്യ ഉച്ചകോടിയില് 2019 നവംബറിലെ പധാനമന്ത്രിയുടെ പ്രസംഗം
ബഹുമാനപ്പെട്ട പ്രധാനമന്ത്രി പ്രയുത് ചാന്-ഓ-ചാ;
ആദരണീയരെ,
ആറാം തവണയും കിഴക്കന് ഏഷ്യ ഉച്ചകോടിയില് പങ്കെടുക്കാന് കഴിഞ്ഞതില് ഞാന് ആഹ്ളാദവാനാണ്. ഇന്ത്യയുടെ ചരിത്രപരവും ഉറ്റസുഹൃത്തുവുമായ തായ്ലന്ഡ് ഈ ഉച്ചകോടിക്ക് ആതിഥേയത്വം വഹിക്കുന്നു എന്നത് കൂടുതല് സംതൃപ്തി നല്കുന്ന കാര്യമാണ്. കിഴക്കന് ഏഷ്യ ഉച്ചകോടി സംവിധാനത്തിന് ഇന്ത്യ ഉയര്ന്ന മുന്ഗണനയാണ് നല്കുന്നത്. ഇത് ഇന്തോ-പസഫിക് മേഖലയിലെ സഹകരണത്തിനുള്ള ഒരു വേദിയും ഏഷ്യയിലെ മുന്നിര ആത്മവിശ്വാസം വളര്ത്തുന്നതനിനുമുള്ള നേതൃത്വങ്ങള് നയിക്കുന്ന ഏക സംവിധാനവുമാണ്. ആസിയാന് എന്ന സംഘടനയുടെ കേന്ദ്ര പങ്കിനാണ് അതിന്റെ വിജയം കടപ്പെട്ടിരിക്കുന്നത്.
ആദരണീയരെ,
നമ്മുടെ ലോകം പ്രക്ഷുബ്ധമായ കാലങ്ങളിലൂടെയാണ് കടന്നുപോകുന്നത്. ഭീകരവാദം, അക്രമാസക്തമായ തീവ്രവാദം, സമുദ്ര പ്രദേശങ്ങള് ഉള്പ്പെടെയുള്ള വിഭവങ്ങളുടെയും പ്രദേശത്തിന്റെയും കാര്യത്തിലെ ശക്തമായ സംഘര്ഷങ്ങള് എന്നിവ നമ്മുടെ കാലത്തെ പ്രധാന പ്രശ്നങ്ങളാണ്. യു.എന്.സി.എല്.ഒ.എസ്  പോലുള്ള സമുദ്ര മേഖലയെ നിയന്ത്രിക്കുന്നവ ഉള്പ്പെടെയുള്ള അന്താരാഷ്ട്ര നിയമങ്ങളും ചട്ടങ്ങളും വര്ദ്ധിത സമ്മര്ദ്ദത്തിലാണ്. കാലാവസ്ഥാ വ്യതിയാനം, സമുദ്ര മലിനീകരണം, അനിയന്ത്രിതവും അമിതവുമായ വിഭവങ്ങളുടെ ചൂഷണം തുടങ്ങിയ അതിരുകള് കടന്നുള്ള വെല്ലുവിളികള് നമ്മുടെ ഗ്രഹത്തെ സുരക്ഷിതമല്ലാതാക്കുകയും ചെയ്യുന്നു.
ആദരണീയരെ,
വിശാലമായ പരിഹാരങ്ങള്ക്കായുള്ള ഈ അന്വേഷണത്തിലാണ് ഇന്തോ-പസഫിക്കിലെ ആസിയാന്  വീക്ഷണത്തെ ഇന്ത്യ സ്വാഗതം ചെയ്യുന്നത്. ഈ സമുദ്രമേഖലയില് ആസിയാന് ഒരു പ്രധാന പങ്കുണ്ട്. 2018 ജൂണില് സിംഗപ്പൂരില് വച്ച് ഇന്ഡോ-പസഫിക്കിനെക്കുറിച്ചുള്ള ഇന്ത്യയുടെ സ്വന്തം കാഴ്ചപ്പാട് ഞാന് വിശദീകരിച്ചിരുന്നു. നേരത്തെ, ഇന്തോനേഷ്യന് പ്രസിഡന്റ് വിഡോഡോയും ഞാനും ചേര്ന്ന് ഇന്തോ-പസഫിക്കിലെ സമുദ്രസഹകരണത്തെക്കുറിച്ചുള്ള ഒരു പങ്കാളിത്ത കാഴ്ചപ്പാടിനും രൂപം നല്കി. മറ്റ് പങ്കാളികളും സമാനമായ സമീപനങ്ങള് രൂപീകരിച്ചിട്ടുണ്ട്. ഈ സമീപനങ്ങളിലെല്ലാം വ്യക്തമായ ഒത്തുചേരലുകളും ഉണ്ട്.
സ്വതന്ത്രവും തുറന്നതും ഉള്ച്ചേരുന്നതും സുതാര്യവും നിയമാധിഷ്ഠിതവും സമാധാനപരവും സമൃദ്ധവുമായ ഇന്തോ-പസഫിക് മേഖലയെ പ്രോത്സാഹിപ്പിക്കുന്നതിനുള്ള യുക്തിസഹമായ വേദിയാണ് ഇ.എ.എസ് , അവിടെ പരമാധികാരവും പ്രാദേശിക സമഗ്രതയും അന്താരാഷ്ട്ര നിയമത്തിന്റെ പ്രയോഗവും പ്രത്യേകിച്ച് യു.എന്.സി.എല്.ഒ.എസ് എല്ലാ രാജ്യങ്ങള്ക്കും ഒരുപോലെ ഉറപ്പുനല്കുന്നു. സമുദ്രസഞ്ചാരം, വ്യോമസഞ്ചാരം, സുസ്ഥിര വികസനം, പരിസ്ഥിതിയുടെയും സമുദ്ര പരിസ്ഥിതിയുടെയും സംരക്ഷണം, തുറന്നതും സ്വതന്ത്രവും നീതിയുക്തവും പരസ്പരം ഗുണം ചെയ്യുന്ന വ്യാപാര നിക്ഷേപ സംവിധാനത്തിനുള്ള സ്വാതന്ത്ര്യം എല്ലാവര്ക്കും ഉറപ്പാക്കുന്നു.
ഈ മനോഭാവത്തില്, ഇന്തോ-പസഫിക്കിലെ ആസിയാന് വീക്ഷണത്തിലെ മുന്ഗണനാ മേഖലകള്ക്കും സുസ്ഥിരതയെക്കുറിച്ചുള്ള ഒരു പങ്കാളിത്തത്തിനായുള്ള വരാനിരിക്കുന്ന ഇ.എ.എസ് പ്രസ്താവനയ്ക്കും അനുസൃതമായി, ഇന്ഡോ-പസഫിക്കിനായുള്ള തത്വങ്ങളെ നമ്മുടെ പങ്കാളിത്ത സമുദ്രാന്തരീക്ഷം സുരക്ഷിതമാക്കുന്നതിനുള്ള നടപടികളിലേക്ക് വിവര്ത്തനം ചെയ്യുന്നതിനുള്ള ഒരു സഹകരണ ശ്രമം ഞാന് നിര്ദ്ദേശിക്കുന്നു. .
ഈ പശ്ചാത്തലത്തില് ഇന്തോ-പസഫിക് സമുദ്രങ്ങളുടെ ഒരു മുന്കൈ ഞാന് നിര്ദ്ദേശിക്കുന്നു.
അതില്, ''സമുദ്ര മേഖലയെ സംരക്ഷിക്കാനും സുസ്ഥിരമായി ഉപയോഗിക്കാനും'' ലോകത്തോട് ആവശ്യപ്പെടുന്ന സുസ്ഥിര വികസന ലക്ഷ്യം 14-ന് അനുസൃതമായി, സുരക്ഷിതവും സംരക്ഷിതവും സുസ്ഥിരവുമായ ഒരു സമുദ്ര മേഖല സൃഷ്ടിക്കുന്നതിന് നാം അംഗീകരിക്കപ്പെടുന്ന ശ്രമങ്ങള് നടത്തണം. ഈ മേഖലയിലുള്ള എല്ലാ രാജ്യങ്ങളുടെയും അനിവാര്യത നാം തിരിച്ചറിയണം. അതില് താല്പ്പര്യമുള്ളവര്, പ്ലാസ്റ്റിക് മാലിന്യങ്ങളില് നിന്ന് സംരക്ഷിക്കുന്നതിന്, ശേഷി വര്ദ്ധിപ്പിക്കല്, വിഭവങ്ങള് ന്യായമായി പങ്കിടല്, ദുരന്തസാദ്ധ്യത കുറയ്ക്കല്, ശാസ്ത്രം, സാങ്കേതികവിദ്യ, അക്കാദമിക് സഹകരണം വര്ദ്ധിപ്പിക്കല്; സ്വതന്ത്രവും ന്യായവും പരസ്പര ഗുണകരവുമായ വ്യാപാരം സമുദ്രഗതാഗതം എന്നിവ പ്രോത്സാഹിപ്പിക്കുന്നത് ഉള്പ്പെടെ സമുദ്രങ്ങളുടെ സംരക്ഷണത്തിന് സഹകരിച്ച് പ്രവര്ത്തിക്കണം.
ഓരോ മേഖലയിലേയും പ്രവര്ത്തനത്തിന് ഒന്നോ രണ്ടോ രാജ്യങ്ങള്ക്ക് നേതൃത്വം നല്കാം. ആഗോള വെല്ലുവിളികള്ക്ക് സഹകരണപരമായ പരിഹാരങ്ങള് ആവശ്യപ്പെടുന്ന പൊതുജനാഭിപ്രായവുമായി മികച്ച രീതിയില് ഒത്തുചേരാന് ഇത് മഗവണ്മെന്റുകളെ സഹായിക്കും. ഈ മുന്കൈ യഥാര്ത്ഥത്തില് തുറന്നതും എല്ലാവരേയും ഉള്ക്കൊള്ളുന്നതും സഹകരണപരവും ആയിരിക്കും. പങ്കാളികള് ആഗ്രഹിക്കുന്നതുപോലെ, പടിപടിയായി അതിന് സ്ഥാപനപരമായ വേരുകള് വികസിപ്പിക്കാനും കഴിയും.
ഇന്തോ-പസഫിക് സമുദ്ര മുന്കൈയോടുള്ള ഓസ്ട്രേലിയയുടെ അനുകൂലമായ വീക്ഷണത്തിന് ഞങ്ങള് നന്ദിയുള്ളവരാണ്.
സമുദ്ര സുരക്ഷയുടെയും ദുരന്തസാദ്ധ്യത കുറയ്ക്കുന്നതിന്റെയും തൂണുകളിലെ ഇന്ത്യയുടെ മുന്കൈയില് താല്പ്പര്യമുള്ള രാജ്യങ്ങളോട് ഏര്പ്പെടാന് ഞാന് നിര്ദ്ദേശിക്കുന്നു. അടുത്ത ഫെബ്രുവരിയില് ഓസ്ട്രേലിയയും ഇന്തോനേഷ്യയും ചേര്ന്ന് - നാലാമത്തെ ഇ.എ.എസ് മാരിടൈം സെക്യൂരിറ്റി വര്ക്ക്ഷോപ്പ് ക്ക് ആതിഥേയത്വം വഹിക്കുന്നതിനാല്, ആ തീയതി മുതല് നമുക്ക് സുരക്ഷാ സ്തംഭത്തിന്റെ പണി ആരംഭിക്കാം.
കടുവ, സിംഹം, ആന, കാണ്ടാമൃഗം, ഹിമപുള്ളിപ്പുലി, ദേശാടന കടല് വന്യജീവികള് തുടങ്ങിയ വന്യജീവികളുടെ സംരക്ഷണത്തിലെ മികച്ച സമ്പ്രദായങ്ങള് പങ്കുവെക്കുന്നതിനായി ദേശാടന വന്യജീവി ഇനങ്ങളുടെ സംരക്ഷണത്തെക്കുറിച്ച് ഒരു ഇ.എ.എസ് സെമിനാര് സംഘടിപ്പിക്കാനും ഇന്ത്യ നിര്ദ്ദേശിക്കുന്നു. വന്യജീവികളുടെയും അതിന്റെ ഭാഗങ്ങളുടെയും ഉല്പ്പന്നങ്ങളുടെയും നിയമവിരുദ്ധ വ്യാപാരം നിയന്ത്രിക്കുന്നതിനുള്ള ആശയങ്ങള്; കരയിലും കടലിലുമുള്ള അതിരുകളില്ലാത്ത സംരക്ഷിത പ്രദേശങ്ങളിലെ ഏറ്റവും മുകള്തട്ടിലുള്ള വേട്ടക്കാരെയും മറ്റ് ജീവജാലങ്ങളെയും രക്ഷിക്കാനുള്ള കാര്യങ്ങള് ചര്ച്ചചെയ്യുക, പ്രത്യേകിച്ച് പര്വതപ്രദേശങ്ങളില് ഒരു ഹരിത സമ്പദ്ഘടന വേദി വികസിപ്പിക്കുക എന്നിവയ്ക്കുള്ള ആശയങ്ങള് ഈ പരിപാടിക്ക് വികസിപ്പിക്കാനാകും.
നിയമവിരുദ്ധവും റിപ്പോര്ട്ട് ചെയ്യാത്തതും ലൈസന്സില്ലാത്തതുമായ മത്സ്യബന്ധനത്തെക്കുറിച്ചുള്ള 2017 ലെ ആസിയാന് റീജിയണല് ഫോറം പ്രസ്താവന നടപ്പിലാക്കുന്നതിനായി നമ്മള് പ്രവര്ത്തിക്കണമെന്നും ഞാന് നിര്ദ്ദേശിക്കുന്നു. തീരദേശ രാജ്യങ്ങളിലും ദ്വീപുകളിലും ഉപജീവന സുരക്ഷയിലും ഭക്ഷ്യസുരക്ഷയിലും - അതുവഴി സാമൂഹിക സ്ഥിരതയിലും - ഇത്തരം പ്രവര്ത്തനങ്ങളുടെ സ്വാധീനം തിരിച്ചറിഞ്ഞുകൊണ്ട്, ഈ വലിയ സുരക്ഷാ വിഷയത്തില് ഒരു പരിപാടി സംഘടിപ്പിക്കാന് ഞങ്ങള് തയ്യാറാണ്.
ഒടുവിലായി, അടുത്ത വര്ഷം കിഴക്കന് ഏഷ്യ ഉച്ചകോടി സംവിധാനത്തിന് അധ്യക്ഷനാകുന്നതിന് വിയറ്റ്നാമിനെ അഭിനന്ദിക്കുകയും ആശംസകള് അറിയിക്കുകയും ചെയ്യുന്നു. വിയറ്റ്നാമിനൊപ്പം പ്രവര്ത്തിക്കാന് ഞങ്ങള് ആഗ്രഹിക്കുന്നു.
ആദരണീയരെ, മിസ്റ്റര് ചെയര്മാന്; യുവര് മെജസ്റ്റി, മാന്യരേ, ഒരിക്കല് കൂടി എല്ലാവരോടും നന്ദി പറയുന്നു.
--ND--
(Visitor Counter : 36